গোয়েন্দা তথ্য অনুযায়ী ২০১৪ ও ২০১৫ সালে এ দেশে অনুপ্রবেশকারীর সংখ্যা ৮০০ ও ৬৫৯ জন। পশ্চিমবঙ্গের স্বরাষ্ট্র মন্ত্রকের এক শীর্ষকর্তা জানিয়েছেন, রিপোর্টের সত্যতা যাচাই করতে তথ্য সংগ্রহ করা হচ্ছে। এ সম্পর্কে অসম পুলিশকেও জানানো হয়েছে বলে তিনি জানান। অন্য দিকে, অসম পুলিশের এডিজি পল্লব ভট্টাচার্য বলেন, ‘‘গত ছয় মাসে অন্তত ৫৪ জন জেএমবি সদস্যকে আটক করা হয়েছে। এই ঘটনার তদন্তের জন্য রাজ্যসভার সদস্য ও শীর্ষ পুলিশ কর্মকর্তাদের নিয়ে কমিটি করা হয়েছে। তাঁরা নিয়মিত সীমান্ত পরিদর্শন ও এ বিষয়ে নিরাপত্তা বাহিনীর সঙ্গে কথা বলেছেন।’’